《烈女秋》
宋代·陈普

一盏残灯对影居，凤飞西去彩鸾孤。
毁身令女生全节，沉水齐鸾死守符。
月色半帘间翡翠，蛩声孤枕冷珊瑚。
柏舟歌罢尘埋镜，淅沥秋声在竹梧。

作者简介：陈普（公元一二四四年至一三一五年）生于宋理宗淳祐四年，卒于元仁宗延祐二年，年七十二岁。居石堂山。入元，隐居教授，从学者数百人。三辟为本省教授，不起。当聘主云庄书院。晚居莆中，造就益众。普著述有石堂遗稿四卷，《四库总目》行于世。